เพราะเหตุใดจึงควรมีการวางแผนการเงินตั้งแต่เนิ่นๆ
1. ช่วยให้สามารถเข้าถึงข้อมูลทุกอย่างได้ง่ายและรวดเร็วขึ้น
2. ทำให้ควบคุมการใช้จ่ายได้ยากมากขึ้น
3. เพื่อให้บรรลุเป้าหมายที่วางไว้ได้
4. ทำให้มีการแบ่งส่วนมาออมในพอร์ตเกษียณน้อยลง
คำตอบคือ 3.  เพราะว่า เพราะการมีลูกลดลง ไม่เท่ากับว่าค่าใช้จ่ายลดลงด้วย เห็นได้จากการที่คุณพ่อคุณแม่สมัยใหม่ จะเลี้ยงลูกด้วยคุณภาพชีวิตที่ดีมากขึ้น ทั้งเรื่องการเลี้ยงดูที่เป็นไปตามหลักจิตวิทยา ของใช้ที่พัฒนาการลูกน้อยตามช่วงวัย การเลือกโรงเรียนสองภาษา หรือ นานาชาติ เพื่อให้ลูกได้ฝึกภาษาที่สามตั้งแต่เล็ก จะเห็นว่าใช้เงินเพิ่มมากขึ้นเยอะ ดังนั้น จึงควรมีการวางแผนการเงินตั้งแต่เนิ่นๆ เพื่อให้บรรลุเป้าหมายที่วางไว้ได้

5 เหตุผลหลัก ทำไม… ลูกหลาน Gen Y ถึงต้องวางแผนการเงิน


1. อัตราดอกเบี้ยเงินฝากเปลี่ยนไป
ก่อนที่ประเทศไทยจะเกิดวิกฤตเศรษฐกิจต้มยำกุ้ง ปีที่มีการจ่ายดอกเบี้ยเงินฝากออมทรัพย์สูงที่สุดคือปี 2534 จ่ายอยู่ที่ 12% ต่อปี และเป็นปีที่มีการจ่ายดอกเบี้ยเงินฝากประจำ 12 เดือนสูงสุดเช่นกัน อยู่ที่ 15.50% ต่อปี ในตอนนั้นคนจึงยังไม่นิยมนำเงินมาลงทุน เพราะธนาคารให้ดอกเบี้ยสูงและมีโอกาสที่จะล้มละลายต่ำ แต่ปัจจุบันอัตราดอกเบี้ยเงินฝากออมทรัพย์เหลืออยู่เพียง 0.25% จึงเป็นเรื่องยากที่จะให้เงินทำงานแทนตนเอง


2. ความรวดเร็วในการใช้จ่ายเงิน
ในอดีตเวลาจะซื้อของสักชิ้นหนึ่ง จะต้องออกเดินทางไปซื้อกันที่ตลาด หรือ ตามห้างสรรพสินค้า และเวลาจะซื้อ มักจะมีเขียน Check List กันลืมว่าต้องซื้ออะไรบ้าง เพราะยังไม่มีห้างสรรพสินค้ามากมายเท่าตอนนี้ ทำให้ไม่สะดวกที่จะออกเดินทางไปซื้อบ่อยๆ แต่สมัยนี้ Platform การซื้อของ Online มีมากขึ้นเรื่อยๆ และด้วยเทคโนโลยีที่พัฒนาขึ้นอย่างรวดเร็ว ทำให้คนสามารถซื้อของได้ง่ายขึ้น แค่

1. ค้นหาสิ่งของที่ต้องการ

2. เลือกสถานที่จัดส่ง

3. จ่ายเงินผ่าน Mobile Banking

4. ภายในไม่กี่วันของก็มาส่งถึงบ้านแล้ว ไม่ต้องเสียเวลาออกไปซื้อของที่ห้าง ที่ตลาด
ดังนั้น ถ้าไม่ได้มีการวางแผนการเงินที่ดี จะทำให้ควบคุมการใช้จ่ายได้ยากมากขึ้น


3. อัตราการมีลูกลดลง
การมีลูกลดลง ไม่เท่ากับว่าค่าใช้จ่ายลดลงไปด้วย การที่คุณพ่อคุณแม่สมัยใหม่ จะเลี้ยงลูกด้วยคุณภาพชีวิตที่ดีมากขึ้น ทั้งเรื่องการเลี้ยงดูที่เป็นไปตามหลักจิตวิทยา ของใช้ที่พัฒนาการลูกน้อยตามช่วงวัย การเลือกโรงเรียนสองภาษา หรือ นานาชาติ เพื่อให้ลูกได้ฝึกภาษาที่สามตั้งแต่เล็ก จะเห็นว่าใช้เงินเพิ่มมากขึ้น จึงควรมีการวางแผนการเงินตั้งแต่เนิ่นๆ เพื่อให้บรรลุเป้าหมายที่วางไว้ได้


4. มนุษย์อายุยืนยาวมากขึ้น
ข้อมูลจาก World Health Organization: WHO บอกว่าค่าเฉลี่ยของอายุคนไทยทั้งเพศชายและหญิงในปี 2548 2558 2561 อยู่ที่ 63.8 ปี 66.6 ปี และ 75.15 ปีตามลำดับ จะเห็นว่าเพิ่มขึ้นมาเรื่อยๆเลย ยิ่งอายุมากขึ้น ค่าใช้จ่ายก็ต้องมากขึ้นด้วย และยิ่งหลังเกษียณ รายได้อาจจะไม่มากเท่าตอนก่อนเกษียณ ทำให้ต้องมีการเตรียมความพร้อมเรื่องเงินมากขึ้น ยิ่งเริ่มเร็วตอนอายุยังน้อย จะทำให้มีการแบ่งส่วนมาออมในพอร์ตเกษียณน้อยลง ไม่เบียดค่าใช้จ่ายส่วนอื่นๆ


5. การเข้าถึงเทคโนโลยีช่วยให้หาข้อมูลการลงทุนได้ง่ายขึ้น
เทคโนโลยีได้ช่วยให้สามารถเข้าถึงข้อมูลทุกๆ อย่างได้ง่ายและรวดเร็วขึ้น รวมถึงข้อมูลการลงทุนก็เช่นกัน อยากตามข่าวเศรษฐกิจ อยากรู้จักการลงทุนในรูปแบบต่างๆ อยากเลือกกองทุนสักหนึ่งกอง เลือกหุ้นสักหนึ่งตัว สามารถหาข้อมูลเจอในไม่กี่วินาทีเท่านั้น (แต่ไม่นับเวลาจากการวิเคราะห์ข้อมูล สมัยนี้จะต้องวิเคราะห์ลึกขึ้น เพราะมีสินทรัพย์ทางการเงินใหม่ๆ ผุดขึ้นมาเยอะ)
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน